ru cs ky ky ky ky ky ky ky ky ky ky ky ky ky ky ru uk ky ru ky el ky ky ky cs ky tt ky ky ru ru ky hbs_cyr ky ru ky ba ky hbs_cyr ky mhr ky ru ky be ky ku ky ky ky ky ky ky ky ky ru
"Аалам", 20.11.08 - 14-бет: Полит-элита...•
Бул бурчта биз менен бардык оюңузду бөлүшсөңүз болот. Эң кызыктуу СМСтин ээсине редакциядан белегибиз да бар.
Шарты жөпжөнөкөй. Уюлдук телефонуңуздан 4436 кыска номуруна "AALAM" деген сөздөн кийин аралык калтырып, СМС-билдирүү жөнөтүңүз. СМС-билдирүүнүн акысы кошумча нарк салыгы менен - 0,50 $.
Редакциянын 59-17-38 телефону аркылуу да оюңузду айтсаңыз болот.
Караш Насер: - Кыргыздын белгилүү инсаны Ишенбай Абдуразаков, сизди жапон элинин улуу урматтуу императору Акихитонун колунан эң жогорку сыйлык "чоң лентадагы күн чыгыш" ордени менен сыйланганыңызды кубанычтуу куттуктайм! Мындан ары да эки өлкөнүн достугу үчүн салым кошууңузга тилектешмин!
Зарыл эне: - Ээ, балдарым, заман ордунда эле турат, адамдар пейлин оңдосо эле баары ордуна келет. Согуш убагында деле күн көрдүк го. Ичиңерден бышпай, кыйынчылык болсо бири-бириңерге айтып, кеңешип иш кылгыла. Кыргыз болгондон кийин кез-кезде чогулуп түлөө өткөрүп, Кудайга тобо келтиргиле. Жүрөгүңөрдү тазарткыла!
Эдил: - Таластык туугандар, жыйыныңар тынч өтүптүр, эми жакшы жыйынтык болчудайбы? Бишкектеги туугандардын атынан ысык салам жолдойбуз!
Зулайка: - Роза, операция жакшы өттү деп уктук, ылайым ошондой эле болсун! Эми бутуңа туруп, батыраак чуркап кет. Экинчи ооруба, үйбүлөңдүн маңдайында жадырап-жайнап аман бол!
Ади: - Студенттер күнүн майрамдайбыз деп, группабыз менен уктап калыптырбыз. Баарыбыз кыйратып салгансып түштө ойгонсок болобу! Эми кураторубуз терибизди тескери сыйрат го… Эй, уйкучулар, 50 сомдон жыйнайбыз эженин ачуусун басканга, эртең унутпай ала келгиле.
Аида: - Гүлбарчын, куш бооң бек болсун! Алган жарың менен бактылуу болуп, кармашкан колуңар бекем болсун! Кыргыздын жакшы макалында айтылгандай - алдыңарды бала, аркаңарды мал бассын!
Зарема: - Кундуз, 22-ноябрь туулган күнүң менен куттуктайбыз! Сага чың денсоолук, ишиңе ийгилик, үйбүлөлүк бакыт каалайбыз! Ар дайым жүзүңөн күлкү кетпесин!
Арген: - Ата, 20-ноябрь туулган күнүңүз кут болсун, ушу жашыңыз жуп болсун! Ден соолугуңуз чың болуп, бизге калдайган караан, Ала-Тоодой арка болуп жүрө бериңиз! Апам экөөңүздөр биздин төрүбүздө ар дайым сый көрүңүздөр!
- Мен аны менен ажырашпасам болбойт, - дейт биздеги министрлердин бирөөсүнүн аялы курбусуна.
- Эмне болду кокуй, эл сеникиндей эрге жетпей жүрсө!
- Мени менен жатпайт. Түндө керебеттин башына туруп алып "баары жакшы болот" деп кайталай берчү болду. Тажадым.
Боз-Булуңдук Намазбек деген чабан бар эле. Мүнөзү жайдары, куудул чалыш адам эле. Бир күнү мал жайып жүрүп, койлор жуушап жаткан мезгилде жамбаштап жатып көзү илинип кетет. Бир убакта көзүн ачса эле койлору жок. Шашып-бушуп атына минип, издеп жөнөйт. Кечке маал үйүнө келет, башында калпагы жок. Кенже кызы Зулайка алдынан чыгып:
- Ата, калпагың кайда, эмне жоготуп алдыңбы? - дейт тыпылдап.
- Ии, баса, тиги кой жуушаган жерге унутуп койгон турбаймынбы, алып келе койчу.
- Ата, кой каякка жуушады эле?
- Тиги, мен уктаган жерге…
- А сиз каякка уктадыңыз эле?
- Ой, жанагычы, мен атты аркандап коюп көзүм илинип кеткен жерден…
Бул жума жагымдуу окуялар менен башталат. Өзгөчө чыгармачыл жана билим алган адамдар үчүн жакшы. Максатка умтулгандык, чыдамдуулук жана сактык менен коштолгондо ийгиликке алып келет. Жуманын ортосунда жетекчиликтериңиз менен жумуш боюнча сүйлөшүүлөрдү токтото туруңуз, себеби, өзүңүздү кармай албагандыктан уруш чыгып кетиши мүмкүн. Жуманын аягында өзүңүздү колго алып эл менен сүйлөшүүдө оройлонбоңуз.
Бул жума букачарлар үчүн чыгармачылыктын башталышына шарт түзөт. Жумушуңуздан күтүүсүз ийгиликке жетишесиз. Жуманын ортосу көңүл калуулар менен коштолот. Мындай учурда жоопкерчиликтен качып кеткиңиз келет, бирок андай кылбаңыз. Жагымсыз кабардын келиши чыр-чатактын себепкери болуп калат. Жуманын аягында оор сыноолорго туруштук берип, өткөнгө баа бересиз. Эс алуу күндөрү тынч өтөт.
Жуманын алгачкы күндөрүн соода иштерине жана турмуштук байланыштарга арнайсыз. Жумушта күтүүсүз өзгөрүү болот, бирок, ийгиликке толук жетишүү үчүн даярдыктан өтүү керек. Жакындарыңыздын жардамына муктажсыз. Жуманын ортосунда көп киреше табасыз. Жашоодогу майда-барат көрүнүштөргө маани бербеңиз. Чөйрөсү кеңири адамдар жуманын аягында жаңы мүмкүнчүлүктөргө жетишет.
Кызмат иштери бөйөндөрдүн көңүл буруусун талап кылат. Атаандаштарга өзүңүздүн мыктылыгыңызды айгинелегиңиз келсе, жан сабап иштеңиз. Досторуңуздан келген жаңы кабар маанилүү жана жагымдуу болот. Жуманын орто ченинде эски таарынычтарды унуткарып, жаңы күч топтойсуз. Жумушуңуздан ийгиликтерге жетишесиз, орун которушуңуз күтүлөт. Апта аягында сак болуңуз. Тобокелге салып, соода кыла бербеңиз. Ден соолугуңузга кам көрүп, спорт менен машыгыңыз.
Билим алып жаткандар же педагогдор үчүн апта ийгиликтүү башталат. Жакшы жаңылык же жетекчилериңиз тарабынан мактоо аласыз. Сизди тегеректеп жүргөн адамдарга абай салып караңыз, алар сизге эки жүздүүлүк менен мамиле кылып жатышы ыктымал. Бул мезгил үй-бүлөлүк же сүйүү мамилелери үчүн ыңгайлуу. Жуманын ортосунда кызматыңыздан да, жеке турмушуңуздан да баар табасыз. Жуманын аягы тынч өтөт жана маанилүү таанышуулар күтүлөт.
Бул жума коммерциялык ишмердүүлүк же башка бизнес менен алектенгендер үчүн жагымдуу башталат. Түзүлгөн келишимдер киреше алып келет. Достор менен сүйлөшүүгө, үй-бүлөлүк же сүйүү мамилелерин курууга жакшы учур. Жуманын ортосунда каражат маселесинде ойлонууга туура келет. Ойлонбой сатып алган буюмдарыңыз капчыгыңызга зыян келтирет. Туугандарыңызга акчалай жардам берүүгө туура келет. Үй-бүлөлүк милдеттерден да четтеп кетпеңиз, болбосо дооматтарга кабылышыңыз күтүлөт. Жуманын аягында иштиктүү сүйлөшүүлөрдү токтото туруңуз.
Бул жумада тараза жылдызынын алдында төрөлгөндөр жоопкерчиликтүү иш-чараларды уюштурууга милдеттүү. Көп жана ар түрдүү окуяларга кабыласыз. Бул учурда чечкиндүүлүк менен гана жеңишке жетишесиз. Үй-бүлөлүк мамиле өз жайында эле болот. Саякаттоо же командировка ишкер мамилелерди чыңдайт. Жеңил ойлуулук жакшы жакка алып келбейт. Күтүүсүз сүйүү байланыштары үй-бүлөлүк мамилеге кедергисин тийгизет.
Бул жума чаяндар үчүн өзгөрүүнүн, жаңы пландардын жана активдүүлүктүн мезгили болот. Үй-бүлөлүк көйгөйлөргө көңүл бурууга туура келет. Жуманын ортосунда кайрадан энергиялуу болуп чыга келесиз. Бул учурда сиз толкундануудан, стресстен арылып, жашооңуз тынч абалга келет. Жаңы мүмкүнчүлүктөр ачылышы күтүлөт. Апта бою эл арасында болуп, коомчулукка өзүңүздү көргөзүүгө шарт түзүлөт. Жуманын ортосунда маанилүү документтерди толтурасыз. Жуманын аягында убактыңызды үй-бүлөгө коротосуз.
Жаңы иш баштого ыңгайлуу учур. Кандай иш баштасаңыз да киреше алып келет. Сүйүү мамилелери кубаныч тартуулайт. Жуманын ортосунда жашоо темпи жайлайт. Жуманын аягында айланадагылардын көңүлүн бурдуруп, сүйкүмдүүлүгүңүз артат. Ишке болгон жөндөмдүүлүгүңүз ийгилик жана киреше алып келет.
Бул жума сиз үчүн жагымдуу өтөт. Бизнес чөйрөсүндөгүлөр планын кайра карап чыгуу керек, ал эми жетекчилер кадр алмаштыруу менен алектенишет. Жума бою каражат жагынан кыйынчылыктарга учурайсыз. Үй-бүлөлүүлөр жашоо шартын оңдоого убакыт табуулары кажет. Алыс жолго аттанганы тургандар сак болуусу керек.
Жума башында сууперилер өтө активдүү болушат, бул алардын жашоосуна зор таасир тийгизет. Өзүңүздү жакшы сезесиз, жаңы мүмкүнчүлүктөр пайда болот. Жуманын ортосу кызматтан көтөрүлүүгө шарт түзөт. Жуманын аягы иштиктүү же достук сүйлөшүүгө ыңгайлуу.
Жуманын башталышы жоготууларга байланыштуу окуялар менен коштолот. Ишке ашпай калган пландар жөнүндө унутуп,өзүңүздү алаксытууңуз зарыл. Жуманын ортосунда үй-бүлө иштерине киришиңиз. Бул күндөрү нике кыюуга шарттуу учур.
Жуманын аягында чыгармачылык жолугушуулар, тажрыйба алмашуу күтүлөт.